El manual del KTuberling

# El manual del KTuberling

Bischoff, Éric `<e.bischoff@noos.fr>`

Ahlquist, Paul `<pea@ahlquist.org>`

Trounev, Eugene `<eugene.trounev@gmail.com>`

Revisor: Lauri Watts
Traductor: Antoni Bella
revisió KDE Gear 21.08 (4 d'octubre de 2021)

Dret de reproducció © 1999, 2000, 2002, 2006 Bischoff, Éric

Dret de reproducció © 2001 Ahlquist, Paul

Avís legal

L'Home Patata és un joc destinat a la canalla.

Llistat de taules

4.1. Botons de la barra d'eines

Capítol 1. Introducció
Introducció

# Capítol 1. Introducció

Tipus de joc: Joguina

Nombre de possibles jugadors: Un

L'Home Patata és un joc de construcció senzill, adequat per als infants i també per als adults. La idea del joc està basada en un concepte popular de fer un nino. Una patata decorada amb diversos elements petits perquè s'assembli més a una persona petita. No obstant això, l'Home Patata va molt més enllà en termes de contingut i afegeix una sorprenent varietat de temes diferents.

Capítol 2. Com jugar
Com jugar

# Capítol 2. Com jugar

L'Home Patata és un joc destinat a infants. Per descomptat, pot ser adequat per a adults que en el fons segueixen sent joves.

És un «editor de patates». Això vol dir que podeu arrossegar i deixar anar els ulls, la boca, el bigoti i altres parts de la cara i delícies sobre un noi semblant a una patata. De la mateixa manera, teniu altres zones de joc amb temes diferents.

En aquest joc no hi ha guanyador. L'únic propòsit és fer les cares més divertides que pugueu.

L'Home Patata també pot «parlar». Lletrejarà el nom dels objectes que arrossegueu i deixeu anar. «Pronunciarà» en un idioma que podeu triar. Fins i tot podreu utilitzar-lo per a aprendre una mica de vocabulari en idiomes estrangers.

Capítol 3. Les regles del joc, estratègies i consells
Les regles del joc, estratègies i consells

# Capítol 3. Les regles del joc, estratègies i consells

## Operar amb el ratolí

A la finestra principal hi ha dues àrees:

- L'àrea de «zona de joc».

- L'àrea d'«objectes», és on seleccionareu els objectes per a col·locar-los en l'àrea de joc.

### Nota

Un aspecte real de la pantalla de l'aplicació pot canviar depenent de la «zona de joc» seleccionada.

### Col·locar un objecte

Per a arrossegar un objecte, moveu el punter del ratolí fins a l'àrea d'«objectes» i feu-hi clic. Després, moveu-lo fins a l'àrea de «zona de joc» i feu-hi clic de nou.

### Nota

La mida dels objectes pot canviar mentre s'arrossega. Alguns dels objectes sobredimensionats es redueixen dins de l'àrea d'«objectes».

### Moure un objecte

Un cop deixat anar a l'àrea de «zona de joc», un objecte es podrà moure. Senzillament feu clic sobre l'objecte per a seleccionar-lo, moveu-lo fins al lloc nou i feu clic de nou per a deixar-lo anar. Quan el deixeu, anirà damunt els altres objectes que seran ocultats parcialment. Aquest truc és útil per a aconseguir que les ulleres i els ulls es col·loquin correctament.

### Eliminar un objecte

Per a eliminar un objecte que heu deixat anar a l'àrea de «zona de joc», arrossegueu-lo cap enrere des de l'àrea de «zona de joc» fins a l'àrea d'«objectes».

Capítol 4. Resum de la interfície
Resum de la interfície

# Capítol 4. Resum de la interfície

## La barra d'eines

La barra d'eines proporciona botons per a les funcions més utilitzades.

Taula 4.1. Botons de la barra d'eines

Botó | Nom | Equivalent en el menú | Acció
--- | --- | --- | ---
| Nova | Joc → Nova | Restableix l'àrea de «zona de joc». Això netejarà totes les parts de la zona de joc, de manera que es podrà crear una decoració nova.
| Carrega… | Joc → Carrega… | Obre un fitxer `.tuberling` existent des del disc.
| Desa | Joc → Desa | Desa la creació a la vostra carpeta d'inici o a una altra carpeta en el disc. El `.tuberling` es desarà en un fitxer petit on només es desarà la posició dels objectes.
| Imprimeix… | Joc → Imprimeix… | Imprimeix la vostra imatge.
| Desfés | Edita → Desfés | Desfà la darrera operació.
| Refés | Edita → Refés | Refà la darrera operació.

Els elements del menú
Els elements del menú

## Els elements del menú

### El menú Joc

Joc → Nova (Ctrl+N)

  Esborra l'àrea de «zona de joc».

Joc → Carrega… (Ctrl+O)

  Obre un fitxer `.tuberling` existent des del disc.

Joc → Desa (Ctrl+S)

  Desa la vostra creació. El tubercle es desa en un petit fitxer on només es desarà la posició dels objectes.

Joc → Desa com a imatge…

  Crea un fitxer de gràfics que conté una imatge del vostre tubercle.

Joc → Imprimeix… (Ctrl+P)

  Imprimeix la vostra imatge del tubercle.

Joc → Surt (Ctrl+Q)

  Surt de l'Home Patata.

### El menú Edita

Edita → Desfés (Ctrl+Z)

  Desfà la darrera col·locació d'un «objecte».

Edita → Refés (Ctrl+Maj+Z)

  Refà la darrera col·locació d'un «objecte». Aquesta opció de menú només estarà activa si heu emprat prèviament l'acció Desfés.

Edita → Copia (Ctrl+C)

  Copia l'àrea de «zona de joc» al porta-retalls.

### El menú Visualitza

Visualitza → Mode de pantalla completa (Ctrl+Maj+F)

  Alterna la interfície gràfica al mode de pantalla completa.

### El menú Zona de joc

Zona de joc → Bloqueja la relació d'aspecte

  Aquesta opció conserva la relació d'aspecte de la zona de joc quan es canvia la mida de la finestra de l'Home Patata. Quan la relació d'aspecte de la zona de joc no coincideix amb el de la finestra, el fons s'omplirà amb el tema especificat.

Zona de joc → `Nom de la zona de joc`

  Canvia a la zona de joc.

Conté les zones de joc que hi ha instal·lades al vostre sistema.

L'Home Patata recordarà la darrera zona de joc triada la pròxima vegada que s'iniciï.

### El menú Veu

Veu → Sense so

  Apaga el so.

Veu → `Nom de l'idioma`

  Alterna el so i parla en l'idioma seleccionat.

L'Home Patata recordarà aquesta opció la pròxima vegada que s'iniciï.

### Els menús Arranjament i Ajuda

De manera addicional, l'Home Patata té la configuració comuna al KDE i els elements dels menús Arranjament i Ajuda. Per a obtenir més informació, llegiu les seccions sobre El menú Arranjament i El menú Ajuda en els Fonaments del KDE.

Capítol 5. Preguntes més freqüents
Preguntes més freqüents

# Capítol 5. Preguntes més freqüents

5.1. Vull canviar l'aparença d'aquest joc. Puc fer-ho?
5.2. Puc utilitzar el teclat per a jugar a aquest joc?
5.3. He creat una gran imatge i vull compartir-la amb els meus amics. Puc desar-la com una imatge?

5.1. | Vull canviar l'aparença d'aquest joc. Puc fer-ho?
| Sí que podeu. Per a obtenir més informació, vegeu aquesta secció de «Resum de la interfície».
5.2. | Puc utilitzar el teclat per a jugar a aquest joc?
| No. Aquest joc no es pot jugar amb el teclat.
5.3. | He creat una gran imatge i vull compartir-la amb els meus amics. Puc desar-la com una imatge?
| Sí. Per a desar la sessió actual com una imatge, consulteu aquesta secció de «Resum de la interfície» per a obtenir més informació.

Capítol 6. Referències tècniques
Referències tècniques

# Capítol 6. Referències tècniques

Bischoff, Éric

Traductor: Antoni Bella
revisió KDE Gear 21.08 (4 d'octubre de 2021)

El KTuberling ofereix una introducció suau i gratificant a la personalització i programació en el KDE. L'aplicació es pot ampliar. Per exemple, sense codificar, es poden afegir zones de joc noves canviant els fitxers gràfics. Afegint fitxers de so adequats, els traductors poden canviar els sons al seu idioma natiu!

Si amplieu o afegiu res al joc, penseu a enviar les vostres addicions al mantenidor Alex Fiestas per a la seva inclusió en versions futures.

## Per a artistes

Per a crear una zona de joc nova del KTuberling heu de:

- Dibuixar la zona de joc en un fitxer SVG, aquí heu de:

  - Donar un nom al lloc on els elements es poden arrossegar al «Fons».

  - Donar un nom únic a cadascun dels elements arrossegables.

- Crear un fitxer `.theme`, haurà de seguir aquest esquema:

      <playground gameboard="vostre_fitxer_SVG" name="fitxer_escriptori">
      <object name="nom_element" sound="nom_so" scale="algun_valor" />
      ...
      ...
      ...
      </playground>

  - `vostre_fitxer_SVG` és el nom del fitxer SVG que té el dibuix.

  - `fitxer_escriptori` és el nom del fitxer d'escriptori que té el nom del tema.

  - Per a cada objecte necessitareu una entrada `<object>`. `nom_element` és el nom únic que heu utilitzat en el fitxer SVG, `nom_so` és el nom del so que es reproduirà en arrossegar-lo, per a més informació, vegeu el fitxer `sounds/soundthemes.HOWTO` en el codi font.

  - `scale` és opcional i el `algun_valor` és el factor d'escala que s'utilitzarà en dibuixar aquest objecte fora del rebost, si no s'especifica serà 1.

- Crear un fitxer `.desktop`, haurà de seguir aquest esquema:

      [KTuberlingTheme]
      Name=nom_tema

  - `nom_tema` és el nom que identificarà el tema, es mostrarà a la zona de joc.

- Si afegiu el tema al repositori del KTuberling, afegiu els fitxers `.svg`, `.theme` i `.desktop` a la secció `FILES` del `CMakeLists.txt` dins la carpeta `pics/`.

- Si voleu instal·lar-lo per a vosaltres mateixos, col·loqueu els fitxers `.svg`, `.theme` i `.desktop` dins la carpeta `ktuberling/pics` a `qtpaths `--paths GenericDataLocation``

Per a traductors
Per a traductors

## Per a traductors

A més del mecanisme habitual dels fitxers `.po`, per a traduir els nivells i els indicadors del programa, els sons també es poden localitzar.

Per a crear un tema nou de so del KTuberling, heu de:

- Enregistrar els sons en el format de fitxer OGG Vorbis rc3.

- Crear un fitxer ``vostre_idioma-codi_de_dos_lletres`.soundtheme`, haurà de seguir aquest esquema:

      <language code="vostre_idioma-codi_de_dos_lletres">
      <sound name="nom_so" file="camí_relatiu" />
      ...
      ...
      ...
      </language>

  - `vostre_idioma-codi_de_dos_lletres` és el codi de dues lletres del vostre idioma, per exemple, gl per a gallec.

  - Per a cada so hi ha una entrada `<sound>`. El nom del so haurà de coincidir amb el nom especificat en el tema de la zona de joc (vegeu el fitxer `pics/themes.HOWTO` en el codi font). El `camí_relatiu` haurà de ser el camí relatiu on vàreu instal·lar el fitxer amb aquest so, generalment, serà de ``algunCamíÚnic`/`nom_so`.`format`` (p. ex., `algunCamíÚnic` pot ser el vostre codi d'idioma de dues lletres).

- Si esteu afegint el tema de so al KTuberling a la vostra carpeta d'idioma:

  - Afegiu els arxius de so i els fitxers `.soundtheme` dins la carpeta `data/kdegames/ktuberling` de les vostres traduccions d'idioma.

  - En aquest mateix lloc, necessitareu un fitxer `CMakeLists.txt` que descrigui com instal·lar els fitxers, normalment serà.

        FILE( GLOB oggfiles *.ogg )
        INSTALL( FILES ${oggfiles} DESTINATION ${KDE_INSTALL_DATADIR}/ktuberling/sounds/vostre_idioma-codi_de_dos_lletres )
        INSTALL( FILES vostre_idioma-codi_de_dos_lletres.soundtheme DESTINATION ${KDE_INSTALL_DATADIR}/ktuberling/sounds/ )

- Si voleu instal·lar-lo:

  - Situeu el fitxer ``vostre_idioma-codi_de_dos_lletres`.soundtheme` dins la carpeta `ktuberling/sounds` a `qtpaths `--paths GenericDataLocation``

  - Poseu els vostres fitxers de so dins la carpeta `ktuberling/sounds/`algunCamíÚnic`` a `qtpaths `--paths GenericDataLocation``

La informació sobre com treballar amb els mecanismes de traducció en el KDE està disponible en el The KDE Translation HOWTO.

Per a programadors
Per a programadors

## Per a programadors

Per als programadors no és realment difícil estendre el KTuberling.

### Classes de C++

`TopLevel`

  Finestra de primer nivell i gestió bàsica del programa.

`PlayGround`

  Descripció d'un dels nivells de la partida.

`ToDraw`

  Descripció d'un dels «objectes» gràfics a dibuixar.

`SoundFactory`

  Descripció d'un dels idiomes i els seus sons.

`Action`

  Una de les manipulacions de l'usuari a la pila de desfer/refer.

Capítol 7. Crèdits i llicència
Crèdits i llicència

# Capítol 7. Crèdits i llicència

KTuberling

- Alex Fiestas `(alex AT eyeos.org)` - mantenidor actual

- John Calhoun - idea original, imatges originals i sons anglesos

- Bischoff, Éric `(e.bischoff AT noos.fr)` - programació KDE

- François-Xavier Duranceau `(duranceau AT free.fr)` - proves, consells i ajuda

- Peter Silva `(peter.silva AT videotron.ca)` - correcció de la documentació

- Ahlquist, Paul `(pea AT ahlquist.org)` - millora de la documentació

Traductor de la documentació: Antoni Bella `(antonibella5 AT yahoo.com)`

Aquesta documentació està llicenciada d'acord amb les clàusules de la Llicència de Documentació Lliure de GNU.

Aquest programa està llicenciat d'acord amb les clàusules de la Llicència Pública General de GNU.