KTuberlingi käsiraamat

# KTuberlingi käsiraamat

Éric Bischoff `<e.bischoff@noos.fr>`

Paul E. Ahlquist, Jr. `<pea@ahlquist.org>`

Eugene Trounev `<eugene.trounev@gmail.com>`

Korrigeerija: Lauri Watts
Tõlge eesti keelde: Marek Laane
Versioon 0.8.0 (KDE
4.11) (2013-05-06)

Autoriõigus © 1999, 2000, 2002, 2006 Éric Bischoff

Autoriõigus © 2001 Paul E. Ahlquist, Jr.

Autoriõiguse märge

KTuberling on väikelastele mõeldud mäng.

Tabelite nimekiri

4.1. Tööriistariba nupud

Peatükk 1. Sissejuhatus
Sissejuhatus

# Peatükk 1. Sissejuhatus

Mängu tüüp: lastemäng

Mängijate arv: üks

KTuberling on lihtne konstruktorimäng, mis sobib nii lastele kui ka täiskasvanutele. Mäng on saanud eeskuju kunagi väga menukast nuku valmistamise viisist, mille puhul kartulile lisati mitmesuguseid elemente, et see näeks välja nagu väike inimolend. KTuberling pakub aga palju enamat nii sisu kui ka teemade poolest.

Peatükk 2. Kuidas mängida
Kuidas mängida

# Peatükk 2. Kuidas mängida

KTuberling on väikestele lastele mõeldud mäng. Mõistagi võivad seda mängida ka täiskasvanud, kelles on säilinud piisavalt last.

See on omamoodi “kartuliredaktor”.See tähendab, et sa võid lohistada silmi, suid, vuntse ning muid kehaosi ja lisajubinaid kartuliga sarnaneva mehikese peale. Lisaks sellele on aluseks võimalik võtta ka veel mitmeid asju ja kasutada erinevaid teemasid.

Selles mängus võitjat ei olegi - selle ainus mõte on valmistada naljakaim tegelane, keda sa vähegi suudad ette kujutada.

KTuberling võib ka “kõnelda”, täpsemalt öelda välja nende objektide nimetused, mida sa parajasti lohistad. Ta “räägib” just selles keeles, mida sa oled valinud, nii et sa võid seda mängu kasutada isegi mõne võõrkeelse sõna äraõppimiseks.

Peatükk 3. Reeglid ja nõuanded
Reeglid ja nõuanded

# Peatükk 3. Reeglid ja nõuanded

## Hiireoperatsioonid

Peaaken jaguneb kaheks:

- “Mängulaud”.

- “Objektide” ala, kus saab valida objekte, mida mängulauale asetada.

### Märkus:

Rakenduse tegelik väljanägemine sõltub sellest, milline “mängulaud” valida.

### Objektide asetamine

Objekti lohistamiseks vii hiirekursor “objektide” alale. Klõpsa elemendil, mida soovid lohistada, kuid ära lase hiirenuppu lahti, enne kui oled liigutanud hiire kohta, kuhu tahad objekti “mängulaual” asetada.

### Märkus:

Objektide suurus võib lohistamisel muutuda. Mõned ülemäära suured objektid on skaleeritud, et need mahuks kenasti "objektide" alasse.

### Objektide liigutamine

Kui objekt on “mängulauale” lohistatud, saab teda seal ka edasi liigutada. Selleks klõpsa samamoodi objektil ning lohista see hiirenuppu all hoides teise kohta. Klõpsates ilmub see teiste objektide peale, kui need peaksid teda osaliselt varjama. Nii saab näiteks panna täpselt paika silmad ja prillid.

### Objektide eemaldamine

“Mängulauale” lohistatud objekti eemaldamiseks lohista see “mängulaualt” tagasi “objektide” alasse.

Peatükk 4. Liidese tutvustus
Liidese tutvustus

# Peatükk 4. Liidese tutvustus

## Tööriistariba

Tööriistaribal asuvad mõned kõige sagedamini kasutatavate funktsioonidega nupud.

Tabel 4.1. Tööriistariba nupud

Nupp | Nimi | Menüüvaste | Toiming
--- | --- | --- | ---
| Uus | Mäng → Uus | Puhastab “mängulaua”, kustutades seal kõik lisatud elemendid, nii et saab alustada uut kaunistamisoperatsiooni.
| Ava | Mäng → Ava... | Avab olemasoleva Kartulimehe faili kettalt.
| Salvesta | Mäng → Salvesta | Salvestab sinu loomingu kodukataloogi või mõnesse muusse kataloogi kettal. Kartulimees salvestatakse pisikese failina, kus on kirjas ainult objektide asend.
| Trüki | Mäng → Trüki... | Trükib loodud pildi.
| Võta tagasi | Redigeerimine → Võta tagasi | Tühistab viimase tegevuse.
| Tee uuesti | Redigeerimine → Tee uuesti | Sooritab viimase operatsiooni uuesti.

Menüüelemendid
Menüüelemendid

## Menüüelemendid

### Menüü Mäng

Mäng → Uus (Ctrl+N)

  Puhastab “mängulaua”

Mäng → Ava... (Ctrl+O)

  Avab olemasoleva Kartulimehe faili kettalt.

Mäng → Salvesta (Ctrl+S)

  Salvestab sinu loomingu. Kartulimees salvestatakse väikese failina, kus on kirjas ainult objektide asend.

Mäng → Salvesta pildina...

  Loob graafikafaili, mis sisaldab sinu loodud pilti.

Mäng → Trüki... (Ctrl+P)

  Trükib sinu loodud pildi.

Mäng → Välju (Ctrl+Q)

  Lõpetab KTuberlingi töö.

### Menüü Redigeerimine

Redigeerimine → Võta tagasi (Ctrl+Z)

  Tühistab viimase “objekti” asetamise operatsiooni.

Redigeerimine → Tee uuesti (Ctrl+Shift+Z)

  Sooritab uuesti viimase “objekti” asetamise. Seda saab kasutada ainult siis, kui oled varem kasutanud võimalust Võta tagasi.

Redigeerimine → Kopeeri (Ctrl+C)

  Kopeerib “mängulaua” lõikepuhvrisse.

### Menüü Mängulaud

Mängulaud → Lukusta proportsioonid

  Selle valimisel säilitatakse mängulaua proportsioonid ka KTuberlingi akna suuruse muutmisel. Kui mängulaua proportsioon ei vasta akna omale, täidetakse taust vastavalt teema seadistustele.

Mängulaud → `Mängulaua nimi`

  Lülitub valitud “mängulauale”.

Seal on näha kõik süsteemi paigaldatud mängulauad.

KTuberling jätab viimati kasutatud mängulaua meelde ning laadib selle mängu järgmisel käivitamisel.

### Menüü Kõne

Kõne → Hääletu

  Lülitab helid välja.

Kõne → `Keele nimi`

  Lülitab sisse helid ja valitud keeles kõnelemise.

KTuberling jätab valiku meelde ning arvestab sellega mängu järgmisel käivitamisel.

### Menüü Seadistused

Seadistused → Täisekraanirežiim (Ctrl+Shift+F)

  Lülitab täisekraanirežiimi sisse ja välja.

Lisaks on KTuberlingil tavapärased KDE seadistuste ja abimenüü elemendid, mille kohta leiab rohkem teavet KDE põhialuste käsiraamatu osadest Menüü Seadistused ja Menüü Abi.

Peatükk 5. Korduma kippuvad küsimused
Korduma kippuvad küsimused

# Peatükk 5. Korduma kippuvad küsimused

5.1. Ma soovin muuta mängu välimust. On see võimalik?
5.2. Kas mängida saab ka klaviatuuri abil?
5.3. Ma tegin tohutult vahva pildi ja tahan seda oma sõpradega jagada. Kas seda saab ka pildina salvestada?

5.1. | Ma soovin muuta mängu välimust. On see võimalik?
| Jah, muidugi. Täpsemalt kõneleb sellest osa "Liidese tutvustus" vastav sektsioon.
5.2. | Kas mängida saab ka klaviatuuri abil?
| Ei, klaviatuuri abil seda mängida ei saa.
5.3. | Ma tegin tohutult vahva pildi ja tahan seda oma sõpradega jagada. Kas seda saab ka pildina salvestada?
| Jah. Avatud mängulaua salvestamisest pildina kõneleb täpsemalt osa "Liidese tutvustus" vastav sektsioon.

Peatükk 6. Tehniline külg
Tehniline külg

# Peatükk 6. Tehniline külg

Éric Bischoff

Tõlge eesti keelde: Marek Laane
Versioon 0.6.0 (2009-12-15)

KTuberling pakub omalt poolt hea võimaluse kaasa aidata KDE kohandamisele ja arendamisele. Ka seda mängu saab laiendada. Nii võib ka ilma programmeerimata lisada uusi mängulaudu lihtsalt graafikafaile redigeerides. Sobivate helifailide lisamisega võivad tõlkijad panna sõnad ka oma emakeeles kõlama!

Kui laiendad mängu või lisad sellele midagi, võiksid saata oma panuse ka hooldajale Alex Fiestasele , kes saab siis sinu panuse järgmisse versiooni kaasata.

## Kunstiinimesed

KTuberlingi uue mänguvälja loomiseks on vajalik:

- Joonistada mänguväli SVG-faili, kus peab olema:

  - koha nimi, kuhu elemente saab lohistada "taustale".

  - iga lohistatava elemendi unikaalne nimi.

- Luua .theme-fail, mis peab järgima järgmist skeemi:

      <playground gameboard="sinuSVGFail" name="TöölauaFail">
          <object name="elemendiNimi" sound="heliNimi" scale="mingiVäärtus" />
          ...
          ...
          ...
          </playground>

  - `sinuSVGFail` on joonistust sisaldava SVG-faili nimi.

  - `TöölauaFail` on .desktop-faili nimi, mis sisaldab teema nime.

  - Igale objektile on vajalik kirje <object>. `elemendiNimi` on SVG-failis kasutatav unikaalne nimi. `heliNimi` on heli nimi, mida esitatakse objekti lohistamisel. Vaata selle kohta täpsemalt heliteemade HOWTO-d.

  - scale ei ole kohustuslik ning `mingiVäärtus` on skaleerimistegur, mida kasutatakse objekti lohistamisel väljaspool ladu. Kui see pole määratud, kasutatakse vaikimisi väärtust 1.

- Luua .desktop-fail, mis peab järgima järgmist skeemi

      [KTuberlingTheme]
          Name=teemaNimi

  - `teemaNimi` on teemat tuvastav nimi, mida näeb mänguvälja menüüs.

- Kui lisad teema KTuberlingi hoidlasse, lisa ka .svg-, .desktop- ja .theme-fail kataloogis pics/ faili CMakeLists.txt sektsiooni FILES.

- Kui soovid selle ainult enda jaoks paigaldada, lisa .svg-, .theme- ja .desktop-fail asukohta `kde4-config --prefix`/share/apps/ktuberling/pics.

Tõlkijad
Tõlkijad

## Tõlkijad

Lisaks tavalisemale rakenduse käskude, teadete ja muu nähtava `.po`-failide tõlkimisele saab lokaliseerida ka helisid.

KTuberlingi uue heliteema loomiseks on vajalik:

- Salvestada helid OGG Vorbis rc3 failivormingus.

- Luua `sinuKeeleKahetähelineKood`.soundtheme fail, mis peab järgima järgmist skeemi:

      <language code="sinuKeeleKahetähelineKood">
      <sound name="heliNimi" file="suhtelineAsukoht" />
      ...
      ...
      ...
      </language>

  - `sinuKeeleKahetähelineKood` on, nagu nimigi ütleb, sinu keele kahetäheline kood, näiteks et eesti keele puhul.

  - Iga heli puhul peab olema kirje <sound>. `heliNimi` peab vastama heli nimele, mis on määratud kindlaks mänguvälja teemas (vaata teema HOWTO-d). `suhtelineAsukoht` peab olema see suhtelisena antud asukoht, kuhu kavatsed helid paigutada. Üldiselt peaks see olema mingiUnikaalneAsukoht/heliNimi.vorming (kus mingiUnikaalneAsukoht võib olla näiteks sinu keele kahetäheline kood).

- Kui lisad heliteema KTuberlingi oma keele kataloogi:

  - Lisa heli- ja .soundtheme-failid oma keele tõlgete kataloogi data/kdegames/ktuberling.

  - Samas kataloogis peab asuma fail CMakeLists.txt, mis kirjeldab, kuidas failid paigaldada. Üldiselt peaks see välja nägema nii:

        FILE(GLOB datafiles *.ogg)
        install( FILES ${datafiles} DESTINATION ${DATA_INSTALL_DIR}/ktuberling/sounds/sinuKeeleKahetähelineKood )
        install( FILES sinuKeeleKahetähelineKood.soundtheme DESTINATION ${DATA_INSTALL_DIR}/ktuberling/sounds/ )

- Kui soovid selle ainult enda jaoks paigaldada:

  - Paiguta fail `sinuKeeleKahetähelineKood`.soundtheme asukohta `kde4-config --prefix`/share/apps/ktuberling/sounds.

  - Paiguta oma helifailid asukohta `kde4-config --prefix`/share/apps/ktuberling/sounds/mingiUnikaalneAsukoht.

Teavet selle kohta, kuidas käib tõlkimine KDEs, annab KDE tõlkimise HOWTO.

Programmeerijad
Programmeerijad

## Programmeerijad

Õigupoolest on KTuberling programmeerijatele üsna hõlpsasti laiendatav.

### C++ klassid

`TopLevel`

  Tipptaseme aken ja rakenduse baashaldus

`PlayGround`

  Mingi konkreetse mängutaseme kirjeldus

`ToDraw`

  Mingi konkreetse graafilise “objekti” kujutamise kirjeldus

`SoundFactory`

  Mingi konkreetse keele ja selle helide kirjeldus

`Action`

  Konkreetne kasutaja tegevus võta tagasi/tee uuesti võimalustega

Peatükk 7. Autorid ja litsents
Autorid ja litsents

# Peatükk 7. Autorid ja litsents

KTuberling

- Alex Fiestas `(alex AT eyeos.org)` - praegune hooldaja

- John Calhoun - algne idee, esialgsed pildid ja ingliskeelsed helid

- Éric Bischoff `(e.bischoff AT noos.fr)` - KDE programmeerimine

- François-Xavier Duranceau `(duranceau AT free.fr)` - testid, nõuanded ja abi

- Peter Silva `(peter.silva AT videotron.ca)` - dokumentatsiooni korrektuur

- Paul Ahlquist `(pea AT ahlquist.org)` - dokumentatsiooni täiendamine

Tõlge eesti keelde: Marek Laane `(bald AT smail.ee)`

Käesolev dokumentatsioon on litsenseeritud vastavalt GNU Vaba Dokumentatsiooni Litsentsi tingimustele.

Käesolev programm on litsenseeritud vastavalt GNU Üldise Avaliku Litsentsi tingimustele.